మన వేద విద్య లేక విజ్ఞానం అన్నది గురుశిష్య పరంపరగా ప్రసరిస్తూ ఉంది | తెలుగుబంధు( తెలుగుప్రజల ఆత్మబంధు )
మన వేద విద్య లేక విజ్ఞానం అన్నది గురుశిష్య పరంపరగా ప్రసరిస్తూ ఉంది
మన వేద విద్య లేక విజ్ఞానం అన్నది గురుశిష్య పరంపరగా ప్రసరిస్తూ ఉంది. వ్రాతమూలకంగా వేదాలు ఉన్నప్పటికీ ముఖ్యంగా వేదాలు స్వరప్రధానం అయినందువలన విని వల్లెవేస్తూ నేర్చుకోవడం అవసరం అయింది. అందుకే వేదాలను ఇలా విని నేర్చుకోవడం వలెనే "శ్రుతి" అని కూడా పిలుస్తున్నాం. మనము వేదాలలోని విజ్ఞానాన్ని చూస్తూనే ఉన్నాం.
అసలు ఈ విజ్ఞానం లేక విద్య ఎవరికి అందాలి అన్న విషయంలో వేదాలు ఒక స్పష్టమైన అభిప్రాయాన్ని వ్యక్తపరుస్తున్నాయి. క్రింది శ్లోకాలు చూడండి.
సామవేదం లోని ఉపబ్రాహ్మణమైన "సంహితోపనిషద్ బ్రాహ్మణం" లోని శ్లోకాలు ఇవి.
"విద్య వై బ్రాహ్మణం ఆజగామ తవహం అస్మి త్వం మాం పాలయస్వ-అనర్హతె మానినెమాదా
గోపాయ మా శ్రేయసీతె అహమస్మి విద్యా సార్ధం మ్రియెత్ నా విద్యాం ఊషరెవపెత్"
ఒకసారి "విద్య" ఒక తపస్వి దగ్గరకు వచ్చి ఇలా ప్రార్థించింది." నేను నీ దానిని. నన్ను చక్కగా అభ్యసించి పాలించు. అయోగ్యుడు,దురభిమాని అయిన శిష్యుడికి నన్ను ఇవ్వకు.నన్ను
నీలోనే ధరించి కాపాడు. నీకు ఎన్నటికైనా మంచి(శ్రేయస్సు)నే చేస్తాను. ఎప్పటికీ ఊషరక్షేత్రం(ఉప్పుచవిటి నేల) లాంటి అయోగ్యుడి చేతిలో మాత్రం ఉంచకు."
ఈ శ్లోకపు భాష్యం:
"యోగ్యుడైన శిష్యుడు దొరక్కపోతే తన విద్యను తనలోనే ఉంచుకోవాలే కాని ఎన్నటికీ అలాంటి వారికి తను నేర్చుకొన్న విద్యను చెప్పరాదు. దానివల్ల వాడు లోకకళ్యాణం సాధించకపోగా
లోకవినాశనానికే కారణం అవుతాడు."
విజ్ఞానం లేక విద్య అనేది ఎవరికి,ఎలాంటివారికి అందాలి అనే విషయాన్ని వేదాలు ఇంత విస్పష్టంగా ప్రకటించాయి.
mana vedha vidya leka vignaanam annadi gurushishya paramparagaa prasaristuu undi | telugubandhu( teluguprajala aatmabandhu )
mana vedha vidya leka vignaanam annadi gurushishya paramparagaa prasaristuu undi
mana vedha vidya leka vignaanam annadi gurushishya paramparagaa prasaristuu undi. vraatamuulakamgaa vaedaalu unnappatikii mukhyamgaa vaedaalu swarapradhaanam ayinanduvalana vini vallevestuu nerchukovadam avasaram ayindi. anduke vaedaalanu ilaa vini nerchukovadam valene "shruthi" ani kuudaa pilustunnam. manamu vedaalalooni vignaanaanni chustune unnam.
asalu ee vignaanam leka vidya evariki andaali anna vishayamlo vaedaalu oka spashtamaina abhipraayaanni vyaktaparustunnaayi. krindi shlokaalu chudandi.
saamavedam loni upabraahmanamaina "samhitopanishad brahmanam" loni shlokaalu ivi.
"vidya vai brahmanam aajagaama tavaham asmi twam maam palayaswa-anarhate maninemada
gopaya maa sreyaseete ahamasmi vidya saardham mriyet naa vidyam oosharevapet"
okasari "vidya" oka tapasvi daggaraku vachi ilaa praarthinchindi." nenu nee daanini. nannu chakkaga abhyasinchi paalinchu. ayogyudu,durabhimaani ayina shishyudiki nannu ivvaku.nannu
neelone dharinchi kaapaadu. neeku ennatikainaa manchi(shreyassu)nee chestaanu. eppatiki oosharakshetram(uppuchaviti neela) lanti ayogyudi chetilo maatram unchaku."
ee shlokapu bhashyam:
"yogyudaina shishyudu dorakkapothe tana vidyanu tanalone unchukovale kaani ennatikee alanti vaariki tanu nerchukonna vidyanu chepparaadu. daanivalla vaadu lokakalyanam saadhinchakapogaa
lokavinasananike kaaranam avutaadu."
vignaanam leka vidya anedi evariki,elaantivaariki andaali ane vishayaanni vaedaalu inta vispashtamgaa prakatinchaayi.